16 верасня адбыўся бой пад Жабінкай. Жаўнеры Більчэўскага і мясцовыя рэзервісты, якімі кіраваў настаўнік Ракітніцкай школы Уладзіслаў Скнара, супрацьстаялі нямецкаму танкаваму батальёну, перашкаджаючы яму перайсці Мухавец. Аднак раніцай наступнага дня палякі пад націскам гарматнага агню адступілі праз хутар Каралін і вёску Хадасы ў накірунку Кобрына. Нямецкія пехацінцы дайшлі да Федзькавічаў і па шашы таксама рушылі на ўсход.